*Par iepirkuma procedūras “Ķīmisko vielu un maisījumu piegāde” (ID Nr. RS/2023/38) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi iesniegumu ar lūgumu sniegt atbildes uz jautājumiem un precizējumus nolikumā.

**1. jautājums:**

Pretendents kopā ar piedāvājumu iesniedz Tehnisko datu lapu katram produktam, ko plāno piedāvāt, kurā iekļauta informācija par produktu sastāvu un to lietošanu. Tehnisko datu lapai jābūt sagatavotai latviešu valodā. Tehnisko datu lapas faila nosaukumā ir jābūt norādei par pozīcijas numuru.

Ja 1. un 2. daļā nevar piedāvāt ekvivalentu vai tas arī ir obligāti. Jūs taču ilgus gadus jau šos produktus izmantojat.

**Atbilde:**

Informējam, ka Pretendentam jāaizpilda un jāiesniedz piedāvājums (tajā skaitā jautājumā minētās Tehniskās datu lapas) atbilstoši iepirkuma procedūras Nolikuma un tā pielikuma noteikumiem un prasībām.

**2. jautājums:**

Kolonnā "Piedāvātā produkta tehniskais raksturojums" jānorāda konkrētā piedāvātā ražotāja produkta tehniskie parametri un atsauce uz tehnisko datu lapu (dokumenta Nr., datums, faila nosaukums, u.tml.). Nedrīkst pārkopēt preces tehnisko specifikāciju. Ja Pretendents iesniedz pārkopētu tehniskā specifikāciju, no kuras nevar viennozīmīgi secināt par piedāvātā produkta parametriem un īpašībām, Iepirkuma komisijai ir tiesības nevērtēt šādu tehnisko piedāvājumu un to noraidīt.

1. un 2. daļa apraksts ir paņemts no Tehnisko datu lapas, ko mums tad tur ir jāraksta un jūsu teksts ir paņemts no produkta apraksta? Vai šie 2 punkti attiecas tikai uz daļām kur piegādātājs piedāvās ekvivalentus?

A**tbilde:**

Informējam, ka Pretendentam jānorāda piedāvātās preces tehniskais raksturojums (tajā skaitā “Piedāvātā produkta raksturojums”) un attiecīgajā kolonnā jānorāda būtiskākā Preces informācija, kura apliecināta ar attiecīgās Preces tehnisko datu lapu.

**3. jautājums:**

Preces derīguma termiņam piegādes brīdī jābūt ne mazākam kā 2/3 (divām trešdaļām) no ražotāja noteiktā preces derīguma termiņa.

Šo punktu vispār nav iespējams izpildīt nevienam produktam un ražotajam. [..] Pēc [..] lielo ražotāju politikas šis termiņš ir 2-3 mēneši.

**Atbilde:**

Informējam, ka Pretendentam jānodrošina Preces derīguma termiņš atbilstoši iepirkuma procedūras Nolikuma un tā pielikuma noteikumiem un prasībām.

**4. jautājums:**

Līguma punkts 5.3:

1. Izpildītājs nodrošina piegādātajai Precei garantijas laiku ne mazāk kā 12 (divpadsmit) mēnešus, skaitot no Pušu abpusēji parakstīta pieņemšanas – nodošanas akta vai Izpildītāja iesniegtās pavadzīmes-rēķina saņemšanas. Garantija attiecas uz izgatavošanas defektiem, bojājumiem, kas radušies transportējot Preci, kā arī uz to, ka prece saglabās savas īpašības garantijas laikā, bet neattiecas uz preču bojājumiem, kas radušies tās nepareizas lietošanas rezultātā.

Garantija šajā gadījuma (ka prece saglabās savas īpašības garantijas laikā) varbūt tik ilga cik ir derīguma termins!

**Atbilde:**

Informējam, ka pamatojoties uz Iepirkuma komisijas 17.07.2023. lēmumu veikti grozījumi iepirkuma procedūras nolikumā. Lūdzam skatīt grozījumus Pasūtītāja mājaslapā un Elektronisko iepirkumu sistēmā.

**Informējam, ka pamatojoties uz Iepirkuma komisijas 17.07.2023. lēmumu, ir pagarināts piedāvājumu iesniegšanas termiņš līdz 2023.gada 2.augusta plkst. 15:00.**

Iepirkumu komisijas priekšsēdētāja Karīna Meiberga